สวัสดีค่ะ พอดีไปถอนฟันคุดข้างล่างซี่ในสุด มาเมื่อ4วันที่แล้วค่ะ ใช้เวลาถอนไม่นาน ตอนนี้ไม่รุ้สึกปวดแล้ว แต่เหงือกด้านที่ติดกับลิ้น มีอาการบวมแดงค่ะ แต่ไม่เจ็บนะคะ ไม่ทราบว่าเป็นเพราะว่าสาเหตุอะไร หรือว่าติดเชื้อ กังวลมากค่ะ ขอบสำหรับคำตอบนะคะ แนบภาพประกอบ 
สวัสดีค่ะการผ่าฟันคุดเป็นการทำการหัตถการที่มีแผลอย่างนึง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หากเลือดหยุดไหลแล้วสามารถเอาออกเองได้ อาจจะเห็นเป็นลิ่มเลือดที่แผลซึ่งจะสลายไปได้เองซึ่งจากรูปที่แนบมา ไม่เห็นลักษณะหนองหรือการอักเสบที่ชัดเจน เหมือนเป็นรอยแดง บวมที่เกิดหลังผ่าตัดได้ประมาณ 1 สัปดาห์แรกอาการของแผลติดเชื้อที่ควรกลับไปพบแพทย์ เช่นปวดบวมแดงเรื้อรังเป็นอาทิตย์ อาจมีหนองไหลจากแผล หรือมีไข้สูง หรือหากเลือดไหลออกมาเป็นลิ่มๆไม่หยุด ก็ควรกลับไปพบแพทย์เช่นกันการดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้